OpenLLM-France/wikimedia huggingface dataset:
# Tofilau Eti Alesana

Tofilau Eti Alesana (Vaitogi, Tutuila, Amerikar Samoa, 1924ko ekainaren 4a - Apia, 1999ko martxoaren 19a) samoar politikaria izan zen. Samoako 5. lehen ministroa izan zen 1982tik 1985era eta 2998tik 1998ra.
Amerikar Samoan jaio zen goi mailako familia batean eta 24 urterekin klan buru bihurtu zen. 1957an kontseilu legegileko kide hautatu zuten eta 1959an Osasun ministro izendatu zuten. Mendebaldeko Samoako konstituzioa idazten lagundu zuen eta Giza Eskubideak Babesteko Alderdia sortu zuen, 1982an botetera iritsi zena. 1982tik 1985era lehen ministro izan zen, bere alderdiaren barruan izandako matxinada baten ondorioz kargutik kendu zutenean. 1988an berriro hartu zuen alderdiaren kontrola eta lehen ministro kargua. 1997an, Mendebaldeko Samoaren izena Samoara aldatu zuen. 1998an dimititu zuen, osasun arrazoiengatik.
# Toga (Alto Mijares)

Toga Valentziako Erkidegoko udalerria da, Alto Mijares eskualdean eta Castellóko probintzian kokatua.
2009ko urtarrilaren 1eko erroldaren arabera 112 biztanle zituen.

## Ikus, gainera

* Castellóko udalerrien zerrenda

## Kanpo estekak

* (Katalanez) Udalerriari buruzko webgunea.
* Datuak: Q1992572
* Multimedia: Toga (Castellón) / Q1992572
# Toga

Toga Antzinako Erromako jantzi bereizgarria zen, gutxi gora-behera, 3,5 eta 6 metro arteko luzera zuen oihal erdizirkular luze batez osatua, bizkar gainean eta gorputzaren inguruan jartzen zena. Normalean artile zuriz ehuntzen zen eta tunikaren gainean eramaten zen. Erromatarren tradizioaren arabera, Erromaren sortzailea zen Romuloren soineko hobetsiena omen zen, eta bi sexuek eta hiritar militarrek erabiltzen zuten. Erromako emakumeek lepokoa hartzen joan ziren heinean, toga erromatar hiritar gizonezkoentzako jantzi formal bihurtu zen. Prostituzioan aritzen ziren emakumeak, toga muliebris erabil zezaketenak, arau honen salbuespen nagusia izango ziren. Eramateko toga motak hiritar baten maila islatzen zuen hierarkia zibilean. Hainbat legek eta ohiturek herritarrei mugatzen zieten erabilera, jai publikoetan eta hiritarren betebeharretan jantzi behar zutelarik.
Litekeena den lanerako jantzi sinple eta praktiko gisa hasi zenetik, toga handiagoa, konplexuagoa eta garestiagoa bihurtu zen, eta gero eta desegokiagoa izan zen jantzi formal eta zeremonialetarako. Antzinako Erromako "jantzi nazionala" izan zen eta hartzen da; horrela, balio sinboliko handia zuen, baina zaila zen janztea, deserosoa eta konplikatua behar bezala janztea, eta inoiz ez zen benetan ezaguna izan. Egoerak ahalbidetzen zuenean, janzteko eskubidea edo betebeharra zutenek jantzi erosoagoak eta informalagoak aukeratu zituzten. Apurka-apurka erabilerarik gabe geratu zen, lehenik klase baxuko herritarren artean eta gero klase ertainekoen artean. Denboraren poderioz, goi-klaseek zeremonia batzuetan bakarrik erabiltzen zuten, eta V. menderako, jantzi ofizial bezala, palio praktikoenak eta paenulak ordezkatu zuten.

## Gaur egun

Gaur egun, epaileek, fiskalek, abokatuek eta prokuradoreek zenbait herrialdetan erabiltzen duten kolore beltzeko janzkera da toga.
Irakasleek, zenbait erakunde akademikotan, togak eta birretak erabiltzen dituzte ospakizunetan, ziklo akademiko baten amaiera ospatzen den zeremonietan, esate baterako. Togak erabiltzen diren erakundeetan, kolore-kodeak egoten dira alor akademikoak bereizteko. Kode-kolore horiek ez dira unibertsalak, aldatu egin dira denboran zehar eta ez dira berdin-berdinak munduko erakunde akademiko guztietan.
Ikasleek, titulazio bat lortzean, bigarren hezkuntzatik aurrerako zeremonia akademiko batzuetan ere togak erabiltzen dituzte.

## Oharrak eta erreferentziak

* ↑ Vout 1996.
* ↑ Edwards 1997.
* ↑ Mañas 2011.
* ↑ (Gaztelaniaz) Editorial, protocolo org. (2003-10-09). «Los colores del traje académico por tipo de estudios...» Protocolo y Etiqueta (Noiz kontsultatua: 2024-08-10).
* ↑ (Gaztelaniaz) Santana, Guillermina. «¿Sabes qué significan los colores de las togas de graduación? ¡Te contamos!» merida.anahuac.mx (Noiz kontsultatua: 2024-08-10).

## Ikus, gainera

* Togadun noblezia.

## kanpo estekak

* Datuak: Q403076
# Toges

Toges Frantziako udalerri bat da, Ardenak departamenduan dagoena, Ekialde Handia eskualdean. 2013an 98 biztanle zituen.

## Demografia
### Biztanleria

2007an Toges udalerrian erroldatutako biztanleak 91 ziren. Familiak 40 ziren, horien artean 4 pertsona bakarrekoak ziren (4 bakarrik bizi ziren emakumeak eta 4 bakarrik bizi ziren emakumeak), 24 seme-alabarik gabeko familiak ziren eta 12 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 59 etxebizitza zeuden, 39 familiaren etxebizitza nagusia ziren, 14 bigarren erresidentzia ziren eta 6 hutsik zeuden. Etxebizitza guzti hauek 59etxeak ziren. 39 etxebizitza nagusietatik 35 bere jabearen bizilekua ziren, 2 alokairuan okupaturik zeuden eta 2 doan lagata zeuden; 6 etxek hitu gela zituzten, 5 etxek lau zituzten eta 28 etxek bost zituzten. 25 etxek euren parking plaza propioa zuten azpian. 19 etxetan ibilgailu bat zegoen eta 13 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Toges udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 4 |
| 0 | 75-79 | 4 |
| 4 | 70-74 | 4 |
| 0 | 65-69 | 0 |
| 4 | 60-64 | 0 |
| 12 | 55-59 | 12 |
| 4 | 50-54 | 8 |
| 0 | 45-49 | 4 |
| 4 | 40-44 | 0 |
| 0 | 35-39 | 4 |
| 0 | 30-34 | 0 |
| 8 | 25-29 | 0 |
| 0 | 20-24 | 0 |
| 0 | 15-19 | 0 |
| 4 | 10-14 | 0 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 56 ziren, horien artean 32 aktiboak ziren eta 24 inaktiboak ziren. 32 pertsona aktiboetatik 30 lanean zeuden (18 gizon eta 12 emakume) eta 2 langabezian zeuden (2 gizon). 24 pertsona inaktiboetatik 11 erretiraturik zeuden, 4 ikasten zeuden eta 9 "bestelako inaktibo" gisa sailkaturik zeuden.

### Ekonomia jarduerak

2007an zeuden 4 komertzioetatik, 1 eraikuntza enpresa zen, 1 ibilgailuen saltze eta konpontze enpresa zen, 1 informazio eta komunikazio enpresa zen eta 1 «beste zerbitzu jarduera batzuk» multzoan sailkatutako enpresa zen.
2009an norbanakoentzat zegoen zerbitzu bakarra igeltseroa zen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q770207
* Multimedia: Toges / Q770207
# Tokioko Nazioarteko Foroa

Tokioko Nazioarteko Foroa (japonieraz 東京国際フォーラム Tōkyō Kokusai Fōramu), Japoniako Tokioko erakusketa, kontzertu eta konferentzia gunea da. Bere geletako batek 5.000 lagunentzako tokia du; Beste zazpi gela ditu, eta bertan aurki ditzakezu: erakusketa gune, jatetxe, denda eta bestelako zerbitzuak. Rafael Viñoly arkitekto uruguaitarrak diseinatu, eta 1996an amaitu zen. Kurba nabarmenekin, beirazko eta altzairuzko habeak ditu; kanpoaldeak itsasontzi luzangaren forma du. Tokioko geltokia eta Yūrakuchō geltokiaren artean kokatua, hiriko metropoli-gobernuaren eraikina zegoen tokian dago.
Ekitaldi ugariren egoitza izan da, hala nola 2011n Nazioarteko Arkitektoen Batasunaren kongresua.

## Olinpiar Jokoak

2020ko Tokioko Udako Olinpiar Jokoetan, COVID-19 pandemiaren ondorioz 2021ean jokatu zirenak, haltrofilia probak ospatu ziren bertan.

## Erreferentziak

* ↑ «UIA2011 TOKYO: The 24th World Congress of Architecture» uia2011tokyo.com (Unión Internacional de Arquitectos).

## Kanpo estekak

* Artikulu hau, osorik edo zatiren batean, {{{hizkuntza}}} Wikipediako «Tokyo International Forum» artikulutik itzuli da. Izan ere, artikulu horretan aritu diren wikilariek GFDL edo CC-BY-SA 3.0 lizentziekin argitaratu dute beren lana.
* Tokyo International Forum
* Mapa del Foro Internacional de Tokio
* Foro Internacional de Tokio en greatbuildings.com
# Tokioko Operaren Hiria

Tokioko Operaren Hiria (japonieraz: 東京オペラシティ, Tōkyō Opera Shiti) Tokion dagoen hirugarren eraikin altuena da, Shinjuku auzoan dagoena.

## Egitura

Beheko solairuetan Antzoki Nazional Berria dago, honek ematen dio izena etxe orratzari. Bosgarren eta 52. solairuen artean bulegoak daude, bertan daude besteak beste Microsoft eta Apple.

## Antzoki Nazional Berria

Antzoki Nazional Berria (japonieraz 新国立劇場 Shin Kokuritsu Gekijō) Takahiko Yanagisawa arkitektuak diseinatu eta 1997an ireki zituen ateak. Bertan opera, balleta eta dantza modernoko ikuskizunak izaten dira.

## Kanpo estekak

* Datuak: Q1201889
* Multimedia: Tokyo Opera City Tower / Q1201889
# Tokioko auzo bereziak

Tokioko auzo bereziak (japonieraz: 特別区, tokubetsu-ku) edo 23 auzoak (japonieraz: 23区, nijūsan-ku) Tokioren erdigunea osatzen duten 23 auzoen eremua da. 2012an 9 milioi biztanletik gora zeukaten guztira.

## Auzoen izaera

Beren buruari hiria esaten badiote ere ez dira udalerriak, ez baitute hauteskundeak egiteko eskubiderik eta Japoniako Dietak zuzenean kontrolatzen ditu. 1970tik aurrera boterea handitu dute eta beren agintaria (区長, kuchō) eta asanblada (区議会, kugikai) daukate gaur egun.

## Historia

Aintzina Tokio Hiria osatzen zuten 35 auzo zeuden baina 1943an Tokio Hiria desegin eta Tokioko prefetura eratu zen mendebaldeko hiriak gehitzean. 1947ko martxoaren 15ean 35 auzo horiek 22 bihurtu ziren eta abuztaren 1ean 23.a ezarri zen, Nerima.
2000 urtean Japoniako Dietak hirien antzeko estatusa eman zien.

## Auzo bereziak

| Auzoa | Azalera (km²) | Populazioa (urtea) | Dentsitatea (bizt./km²) |
| Adachi (足立区) | 53'20 | 645.365 (2011) | 12.130 |
| Arakawa (荒川区) | 10'20 | 205.263 (2011) | 20.123 |
| Bunkyō (文京区) | 11'31 | 193.091 (2012) | 17.072 |
| Chiyoda (千代田区) | 11'64 | 45.543 (2007) | 3.912 |
| Chūō (中央区) | 10'15 | 122.118 (2012) | 12.031 |
| Edogawa (江戸川区) | 49'86 | 671.937 (2008) | 13.260 |
| Itabashi (板橋区) | 32'17 | 531.793 (2008) | 16.270 |
| Katsushika (葛飾区) | 34'84 | 448,243 (2012) | 12.865 |
| Kita (北区) | 20'59 | 332.410 (2008) | 16.140 |
| Kōtō (江東区) | 39'48 | 442.271 (2012) | 11.010 |
| Meguro (目黒区) | 14'70 | 261.033 (2008) | 17.757 |
| Minato (港区) | 20'34 | 232.786 (2013) | 16.745 |
| Nakano (中野区) | 15'59 | 311.690 (2011) | 20.000 |
| Nerima (練馬区) | 48'16 | 713.995 (2010) | 14.443 |
| Ōta (足立区) | 59'46 | 676.458 (2011) | 11.376 |
| Setagaya (世田谷区) | 58'08 | 837.185 (2011) | 14.414 |
| Shibuya (渋谷区) | 15'11 | 208,371 (2008) | 13.540 |
| Shinagawa (品川区) | 22'77 | 344.461 (2011) | 15.740 |
| Shinjuku (新宿区) | 18'23 | 318.270 (2009) | 17.460 |
| Suginami (千代田区) | 34'02 | 538.703 (2011) | 15.834 |
| Sumida (墨田区) | 13'75 | 240.733 (2012) | 17.507 |
| Taitō (台東区) | 10'08 | 168.909 (2011) | 16.745 |
| Toshima (豊島区) | 13'01 | 267.787 (2011) | 20.583 |

## Ikus gainera

* Tokio

## Kanpo estekak

* (Japonieraz)(Ingelesez) Tokioko Metropoli Gobernuaren webgunea
* Datuak: Q308891
* Multimedia: Wards in Tokyo / Q308891
Auzo bereziak : Adachi | Arakawa | Bunkyō | Chiyoda | Chūō | Edogawa | Itabashi | Katsushika | Kita | Kōtō | Meguro | Minato | Nakano | Nerima | Ōta | Setagaya | Shibuya | Shinagawa | Shinjuku | Suginami | Sumida | Taitō | Toshima :
* Hiriak : Akiruno | Akishima | Chōfu | Fuchū | Fussa | Hachiōji | Hamura | Higashikurume | Higashimurayama | Higashiyamato | Hino | Inagi | Kiyose | Kodaira | Koganei | Kokubunji | Komae | Kunitachi | Machida | Mitaka | Musashimurayama | Musashino | Nishitōkyō | Oume | Tachikawa | Tama ||
* Suprefeturak : Nishitama | Hachijō | Miyake | Ogasawara | Ōshima ||
# Tokioko Olinpiar Jokoak

Tokion bi aldiz izan dira Olinpiar Jokoak:
* 1964ko Udako Olinpiar Jokoak
* 2020ko Udako Olinpiar Jokoak, 2021ean jokatu zirenak.
# Tokioko badia

Tokioko badia (japonieraz: 東京湾, Tōkyō-wan) Japoniako Honshu uhartearen erdialdean dagoen Kantō eskualdean kokaturiko badia da. Badiaren inguruan Tokioko metropolia hedatzen da. Edo Aroan Edo Badia (japonieraz: 江戸湾, Edo-wan) izena izan zuen. Hiru prefetura daude Tokioko Badiaren ertzean, Tokio, Kanagawa eta Chiba.

## Geografia

Bi penintsulek mugatzen dute badia, ekialdean Bōsō penintsulak eta mendebaldean Miura penintsulak. 150 km²-ko azalera dauka eta batazbesteko sakonera 40 metrotakoa da.
Uharte ugari baditu barnean baina bakarra da naturala, Sarushima, gainerakoak artifizialak dira Bakumatsu garaian Tokio babesteko eraiki eta gotortutakoak. Funtzio honekin iraun zuten Bigarren Mundu Gerra amaitu eta erresidentzial edo aisialdirako uharte bihurtu ziren arte. Uharte artifizal hauen artean aipagarrienak Odaiba da.
Hainbat ibai itsasoratzen dira bertan, garrantzitsuenak Sumida, Arakawa, Tama eta Edo dira.

## Gizakiaren eragina

Aipaturiko uharte artifizialez gain Tokio metropoliko kaiak aipatu behar dira, Tokio bertakoaz gain Yokohamakoa eta Chibakoa batez ere. Badiari lapurtutako lurretan industriaguneak ere ezarri ziren dagoeneko Meiji berrezarkuntzan. Gaur egun Japoniako industriagune handiena da.
Hainbat zubik gurutzatzen dute Tokioko Badia, denetan ezagunena Rainbow zubia da.

## Iruditegia

* Minato Mirai 21 (Yokohama).
* 6. bateria, Tokio babesteko eraikitako uharte artifiziala.
* Rainbow zubia.
* Hegazkin estatubatuarrak 1945eko irailaren 2an.

## Kanpo estekak

* Datuak: Q141017
* Multimedia: Tokyo Bay / Q141017
# Tokioko Nazioarteko Zinemaldia

Tokioko Nazioarteko Zinemaldia (japonieraz: 東京国際映画祭, Tōkyō kokusai eiga-sai) edo TIFF (inglesezko Tokyo International Film Festival izenaren akronimoa) Tokion urtero izaten den nazioarteko zinema jaialdia da. Sakura saria ematen zaio film onenari.

## Historia

1985ean sortu zen eta hasiera batean bi urtetik behin izaten bazen ere 1991etik aurrera urtero ospatu da.

## Palmaresa

| Urtea | Film irabazlea | Zuzendari onena | Aktoresa onena |
| 1985 | Typhoon Club | | Rachel Ward |
| 1987 | Old Well | | |
| 1989 | That Summer of White Roses | | |
| 1991 | City of Hope | | Zhao Lirong |
| 1992 | White Badge | | |
| 1993 | The Blue Kite | | |
| 1994 | The Day the Sun Turned Cold | | Debra Winger |
| 1995 | ez jokatua |
| 1996 | Kolya | | |
| 1997 | The Perfect Circle Jenseits der Stille | | |
| 1998 | Abre los ojos | | |
| 1999 | Darkness and Light | | |
| 2000 | Amores Perros | | |
| 2001 | Slogans | | |
| 2002 | Broken Wings | Carlo Rola | |
| 2003 | Nuan | Chris Valentien | |
| 2004 | Whisky | Chan-sang Lim | Mirella Pascual |
| 2005 | What the Snow Brings | Kichitaro Negishi | Helena Bonham Carter |
| 2006 | OSS 117: Cairo, Nest of Spies | Jonathan Dayton Valerie Faris | Abigail Breslin |
| 2007 | The Band's Visit | Peter Howitt | Shefali Shah |
| 2008 | Tulpan | Sergey Dvortsevoy | Félicité Wouassi |
| 2009 | Eastern Plays | Kamen Kalev | Julie Gayet |
| 2010 | Intimate Grammar | Nir Bergman | Fan Bingbing |
| 2011 | Intouchables | Ruben Östlund | Glenn Close |
| 2012 | The Other Son | Lorraine Lévy | Neslihan Atagül |
| 2013 | We Are the Best! | Benedikt Erlingsson | Eugene Domingo |

## Kanpo estekak

* (Japonieraz)(Ingelesez) Webgune ofiziala
* Datuak: Q1043431
* Multimedia: Tokyo International Film Festival / Q1043431
# Tokioko Unibertsitatea

Tokioko Unibertsitatea (japonieraz: 東京大学, Tōkyō Daigaku) , Todai (japonieraz: 東大, Tōdai) laburtua, 1886 eta 1947 artean ofizialki Tokioko Unibertsitate Inperiala (japonieraz: 東京帝國大學, Tōkyō teikoku daigaku) deitua, Japoniako unibertsitaterik entzutetsuena da. Unibertsitateak 5 campus ditu Tokion: Hongo, Komaba, Kashiwa, Shirokane eta Nakano auzoetan hain zuzen ere. Guztira, 28.000 ikasle inguru ditu, horietatik 4.200 atzerritarrak direnak.
Unibertsitateak hainbat ikasle ezagun izan ditu: Japoniako 15 Lehen Ministrok bertan ikasi dute. Gainera, bere ikasleetako zortzik Nobel Saria edo Fields Domina lortu dituzte. Honakoak:
* Kunihiko Kodaira, Matematikak, 1954
* Yasunari Kawabata, Literatura, 1968
* Leo Esaki, Fisika, 1973
* Eisaku Satō, Bakea, 197
* Kenzaburō Ōe, Literatura, 1994
* Masatoshi Koshiba, Fisika, 2002
* Yoichiro Nambu, Fisika, 2008
* Ei-ichi Negishi, Kimika, 2010

## Erreferentziak

* ↑ The University of Tokyo..
* ↑ 大学ranking.net. 大学別総理大臣リスト. .

## Kanpo estekak

* webgune ofiziala (Japonieraz)
* Datuak: Q7842
* Multimedia: University of Tokyo / Q7842
# Tokioko Museo Nazionala

Tokioko Museo Nazionala (japonieraz: 東京国立博物館, Tōkyō Kokuritsu Hakubutsukan) Tokioko museorik garrantzitsuena da eta Japoniako handiena. Ueno parkearen ipar-ekialdean dago beste hainbat museorekin batera.
Museoak Asiako eta batez ere Japoniako arte eta arkeologia bilduma handia dauka, 110.000 objetutik gora, hauetatik 87 Japoniako Altxor Nazional izendaturik daude.

## Historia

1872an sortu zen eta 1882an ezarri zen gaur egungo lekuan. 1945eko bonbaketetan baino ez da egon itxita. 1947an Hezkuntza Ministerioaren esku gelditu zen.

## Egitura

Bost eraikinek osatzen dute museoa.
Honkan (japonieraz: 本館) eraikin nagusia da eta lehenengo eraiki zena. Bi solairu ditu. Jōmon Aroko buztinezko irudiak, kaligrafia, tea prestatzeko tresneria, samuraien armadura eta ezpatak, no eta kabuki antzerki tradizionaletako jantziak eta beste hainbat objetu ikus daitezke.
* Samuraien armadura.
* XIX mendeko ezpata.
* XIX mendeko jantzia.
* Nakahama Manjirōren bidaien mapa, 1850an.
* XIII mendeko kaligrafia.
Tōyōkan (japonieraz: 東洋館) Asiari dedikaturiko eraikin hau 1968an inauguratu zen. Hiru solairu ditu espiralean kokaturik. Txina eta Koreako objetuak nagusi badira ere, Indotxina, India, Ekialde Hurbila eta Egiptoko arkeologia ere badu.
* I edo II mendeko Buda pakistandarra.
* II mendeko Maitreyaren irudia, Gandharakoa.
Heiseikan (japonieraz: 平成館) Japoniako aurkikuntza arkeologikoak dituen eraikina da, Honkan eraikinetik ateratzen den korridore batek eramaten du bertara. 1999an ireki zen. Jōmon Aroko zeramika da nagusi, K.a. 10.000-7.000 urte arteko objetuak dira.
* Zaldi itxurako haniwa, hilobietako buztinezko objetua.
* Narako tenpluko teilak.
Hyōkeikan (japonieraz: 表慶館) Meiji printzearen (gero Taishō enperadorea izango zena) ezkontza omentzeko 1909an inauguratu zen eraikinak XX mende hasierako mendebalde-estiloko artelanak ditu.
Hōryū-ji Hōmotsukan (japonieraz: 法隆寺宝物館) 1878an Horyu-ji tenplo budistak Enperadoreari emandako objetuak erakusten dituen eraikina da. 1999an inauguratu zuten.

## Kanpo estekak

* (Japonieraz)(Gaztelaniaz)(Ingelesez) Tokioko Museo Nazionaleko webgunea
* Datuak: Q653433
* Multimedia: Tokyo National Museum / Q653433
# Tokioko Ur Zentroa

Tokioko Ur Zentroa (japonieraz: 東京アクアティクスセンター, Tōkyō akuatikusu sentā) . igeriketaren, igeriketa sinkronizatuaren eta jauzien probak jokatu ziren bertan. Mori-Beach parkeko (辰巳の森海浜公園園) igerileku estalia da, Tokio ekialdeko Kōtō barrutiko Tatsumin dagoena.
Eraikuntza 2017ko apirilean hasi zen, eta 2020an amaitu zen. Eraikuntzaren kostu osoa, 56.700 milioi yen (471 milioi €) izan zen. Inaugurazioa, 2020ko martxoaren 22rako aurreikusita bazegoen ere, COVID-19 pandemia zela eta, atzeratu egin zen, eta 2020ko uztailaren 23an egin zen, publikorik gabe.
Igerilekua 2020ko Udako Olinpiar Jokoetarako eraiki zen, eta 12.000 ikusle har ditzake. Eraikina 2020ko Udako Paralinpiar Jokoetan igeriketa lehiaketetarako ere erabiliko da.
Eraikuntzak bi igerileku, eta uretan murgiltzeko igerileku bat ditu. Teilatua lurrean eraiki zen, eta poliki-poliki igo zen 37 metroko altueraraino. 160 metro luze, 130 metro zabal eta 10 metro lodi ditu, eta 7.000 tona pisatzen ditu. Etorkizunean, Ur Zentroak ehunka lehiaketa hartuko ditu urtero nazio, nazioarteko eta junior mailakoak. Gainera, Tokioko herritarrek ere igerilekua erabili ahal izango dute Jokoen ostean.

## Historia

Zentroaren eraikuntza 2017ko apirilean hasi, eta 2019an amaitu zuen Tokioko Gobernu Metropolitarrak. 2018an, KYBren (Tokioko auto enpresa) isolamendu sismikoko motelgailuen datuen manipulazioaren eskandaluak eztanda egin zuen, eta, eraikinean ere horrelako gailuak erabili zirenez, olio hidraulikoaren motelgailuak ordeztu behar izan zituzten. Eraikina, Gazte Olinpiar Koparako, 2020ko martxoaren 22an irekitzekoa zen, baina bertan behera utzi zuten Japoniako COVID-19 pandemiaren eraginez. 2020ko urriaren 24an inauguratu zen kirol erakusketa batez.

## Irudi Galeria

* Sarrera Mori Beach parketik
* Ur Zentroa (Hegomendebaldea, 2019)
* Ur Zentroa (Iparmendebaldea, 2019)

## Erreferentziak

* ↑ Michael Pavitt. (2020-03-13). Opening of Tokyo Aquatic Centre postponed due to coronavirus. .
* ↑ «Construction Details of the Tokyo Aquatics Center for the 2020 / 2021 Summer Olympics» For Construction Pros 2021-05-17.
* ↑ «Japanese firm falsified earthquake safety data on 2020 Olympic venues» the Guardian 2018-10-18.
* ↑ «Grand opening of Tokyo Aquatics Centre gives boost to athletes» Tokyo 2020.

## Kanpo estekak

* Profila Jokuen webgunean
* Datuak: Q65038183
* Multimedia: Tokyo Aquatics Centre / Q65038183
# Tokioko arte modernoko museoa

Tokioko arte modernoko museoa (japonieraz: 東京国立近代美術館, Tōkyō Kokuritsu Kindai Bijutsukan) Tokion dagoen Japoniako arte modernoko museo nazionala da. MOMAT izena ere ematen zaio, New Yorkeko MoMA oroituz. Ueno parkearen ipar-ekialdean dago beste hainbat museorekin batera.

## Historia

XX mendearen hasieran Kōjirō Matsukatak mundu zabalean zeuden ukiyo-e margolan ugari bildu eta 1925ean erakusketa handia antolatu zuen.
1952an Japoniako arte garaikidearen museo hau ireki zen eta 1977an eraikin gehigarria ireki zuten, Kōgeikan artisautza galeria, eta bertan XIX mendetik aurrerako bitxiak dituzte.
Azkenik Kyōbashi pabiloian Filme Zentro Nazionala dago. Bertan gordetzen da Japoniako filmen artxibo zabala. Azken urteotan lehenengo filmak berrizteari ekin diote.

## Iruditegia

* Kōgeikan artisautza galeria.
* Filme Zentro Nazionala dagoen Kyōbashi pabiloia.

## Kanpo estekak

* (Japonieraz)(Gaztelaniaz)(Ingelesez) Tokioko arte modernoko museoko webgunea
* Datuak: Q1359908
* Multimedia: National Museum of Modern Art, Tokyo / Q1359908
# Tomokazu Harimoto

Tomokazu Harimoto (japonieraz: 張本 智和, Harimoto Tomokazu, Sendai, Miyagi, 2003ko ekainaren 27a) mahai-tenisean lehiatzen den kirolari japoniarra da.

## Olinpiar Jokoak

2020ko Udako Olinpiar Jokoetan, Tokio 2020an (Tokio), brontzezko domina eskuratu zuen Japoniako taldearekin, taldekako modalitatean, Txinako (urrezkoa) eta Alemaniako (zilarrezkoa) hirukoteen atzetik sailkatuz. Hauek osatzen zuten Japoniako hirukotea: Tomokazu Harimoto, Jun Mizutani eta Koki Niwak.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | Taldeka, gizonezkoa |

## Erreferentziak

* ↑ ITTF-ren sailkapena ITTF webgunea 2021-11-12an begiratua
* ↑ «Tomokazu Harimoto» olympedia.org 2021-11-12an begiratua(Ingelesez)
* ↑ «Tomokazu Harimoto» Olympics.com 2021-11-12an begiratua (Gaztelaniaz)
* ↑ "Mahai-tenisa, taldeka, emaitzak 2020" olympedia.org (Ingelesez)

## Kanpo estekak

* Datuak: Q27917476
* Multimedia: Tomokazu Harimoto / Q27917476
# Tomokazu Kuwano

Tomokazu Kuwano (japonieraz: 桑野 智一, 1977ko irailaren 29a - ) Japoniako futbolari ohia da.
Hainbat futbol taldetan jokatu du, esaterako Avispa Fukuoka.

## Kanpo loturak

* (Japonieraz) J.League Data Site
* Datuak: Q11537621
# Tomoki Ikemoto

Tomoki Ikemoto (japonieraz: 池元 友樹, 1985eko martxoaren 27a - ) Japoniako futbolaria da.
Hainbat futbol taldetan jokatu du, esaterako Yokohama FC eta Giravanz Kitakyushu.

## Kanpo loturak

* (Japonieraz) J.League Data Site
* Datuak: Q3299620
# Tomoki Imai

Tomoki Imai (japonieraz: 今井 智基, 1990eko azaroaren 29a - ) Japoniako futbolaria da.
Hainbat futbol taldetan jokatu du, esaterako Omiya Ardija eta Kashiwa Reysol.

## Kanpo loturak

* (Japonieraz) J.League Data Site
* Datuak: Q10860956
# Tomokazu Hirama

Tomokazu Hirama (japonieraz: 平間 智和, 1977ko ekainaren 30a - ) Japoniako futbolari ohia da.
Hainbat futbol taldetan jokatu du, esaterako Yokohama F. Marinos, Consadole Sapporo eta Albirex Niigata.

## Kanpo loturak

* (Japonieraz) J.League Data Site
* Datuak: Q1254838